[pic] | COMISIA COMUNITĂŢILOR EUROPENE |

Bruxelles, 5.6.2009

COM(2009) 258 final

RAPORT AL COMISIEI

Raportul anual al Comisiei privind Fondul de garantare și gestionarea acestuia în 2008 {SEC(2009) 745}

CUPRINS

1. Temeiul juridic 3

2. Situația fondului la 31 decembrie 2008 4

2.1. Analiză financiară 4

2.2. Prezentare contabilă 6

2.3. Situația financiară preconsolidată a Fondului de garantare la 31 decembrie 2008 6

2.3.1. Bilanțul preconsolidat al Fondului de garantare 7

2.3.2. Contul de rezultate economice preconsolidat al Fondului de garantare 11

3. Resursele fondului și plățile din resursele fondului 13

3.1. Temeiul juridic pentru plățile din bugetul general la Fondul de garantare 13

3.2. Plăți efectuate în cursul exercițiului financiar din bugetul general și la bugetul general 13

3.3. Dobânzi din investirea activelor lichide ale fondului 13

3.4. Sume recuperate de la debitorii care nu și-au achitat datoriile 15

4. Datoriile fondului 15

4.1. Plăți în caz de nerespectare a obligațiilor de plată 15

4.2. Remunerația BEI 15

TEMEIUL JURIDIC

Regulamentul (CE, Euratom) nr. 2728/94 al Consiliului din 31 octombrie 1994 (JO L 293, 12.11.1994, p. 1, denumit în continuare „regulamentul”) prevede constituirea unui Fond de garantare pentru acțiuni externe (denumit în continuare „fondul”) ale cărui resurse se utilizează pentru plata creditorilor Comunității, în cazul neîndeplinirii obligațiilor de plată de către beneficiarul unui împrumut acordat sau garantat de către Comunitate. Regulamentul menționat anterior a fost modificat prin Regulamentul (CE, Euratom) nr. 1149/99 al Consiliului din 25 mai 1999 (JO L 139, 2.6.1999, p. 1), prin Regulamentul (CE, Euratom) nr. 2273/2004 al Consiliului din 22 decembrie 2004 (JO L 396, 31.12.2004, p. 28) și, ultima dată, prin Regulamentul (CE, Euratom) al Consiliului nr. 89/2007 din 30 ianuarie 2007 (JO L 22, 31.1.2007, p. 1, denumit în continuare „regulamentul modificat”). În conformitate cu articolul 6 din regulament, Comisia a încredințat Băncii Europene de Investiții (BEI) gestiunea financiară a fondului, în cadrul unui acord semnat între Comunitate și BEI la Bruxelles, la 23 noiembrie 1994 și la Luxemburg, la 25 noiembrie 1994 (denumit în continuare „acordul”).

În temeiul articolului 8.2 din respectivul acord, până la data de 1 martie a fiecărui an, banca trebuie să trimită Comisiei un raport anual privind situația fondului și gestionarea acestuia („situația rezultatelor financiare”) precum și bilanțul fondului pentru anul precedent („situația financiară a fondului”). Mai multe detalii privind raportul pentru anul 2008 pot fi găsite în secțiunea 2 din documentul de lucru al serviciilor Comisiei (denumit în continuare „anexa”)[1].

În plus, în conformitate cu articolul 7 din regulamentul modificat, Comisia înaintează Parlamentului European, Consiliului și Curții de Conturi un raport privind situația fondului și gestionarea acestuia pentru fiecare exercițiu financiar, până la data de 31 mai a următorului exercițiu financiar.

SITUAțIA FONDULUI LA 31 DECEMBRIE 2008

Analiză financiară

Situația fondului este prezentată în conformitate cu Standardele Internaționale de Raportare Financiară (IFRS) la încheierea exercițiului financiar 2008. Valoarea totală a fondului era de 1 091 447 384,92 EUR (a se vedea secțiunea 3 din anexă: Situația financiară a fondului la 31 decembrie 2008, comunicată de BEI). Această sumă reprezintă suma următoarelor elemente (de la crearea fondului):

plăți efectuate din buget către fond; | + 2 799 914 500,00 EUR |

rezultatele nete ale exercițiilor succesive; | + 676 733 999,20 EUR |

sumele recuperate ca urmare a nerespectării obligațiilor de plată aferente plăților efectuate din fond; | + 576 705 008,19 EUR |

cheltuieli de gestionare și de audit ale BEI în 2008[2] corespunzând plăților de efectuat în 2009; | + 689 972,32 EUR |

comisioanele percepute pentru sume recuperate cu întârziere în 2002; | + 5 090 662,91 EUR |

ajustările datorate aplicării IFRS pentru evaluarea portofoliului fondului (a se vedea rubrica „Rezerve” din pasivul bilanțului Fondului de garantare, secțiunea 3 din anexă); | + 11 565 625,28 EUR |

minus resursele utilizate ale fondului; | - 477 860 856,19 EUR |

viramentele succesive ale excedentului fondului către bugetul general al Uniunii Europene; | - 1 901 620 000,00 EUR |

minus rambursările către buget, efectuate în 2005, reprezentând 9% din operațiunile restante la 1 mai 2004 acordate celor zece noi state membre (a se vedea modificarea din 2004 a regulamentului fondului în secțiunea 1); | - 338 831 402,07 EUR |

minus rambursările către buget, efectuate în 2007, reprezentând 9% din operațiunile restante la 1 ianuarie 2007 acordate Bulgariei și României după aderarea la UE (a se vedea modificarea din 2004 a regulamentului fondului în secțiunea 1); | - 260 940 124,72 EUR |

Situația financiară a fondului la 31 decembrie 2008. | 1 091 447 384,92 EUR |

Suma totală netă a bilanțului (mai precis resursele nete de numerar ale fondului) la 31 decembrie 2008 se ridică la 1 182 717 412,60. Aceasta reprezintă situația financiară a fondului în sumă de 1 091 447 384,92 EUR minus cheltuielile BEI și cheltuielile de audit în valoare de 689 972,32 EUR, din care 658 322,32 EUR cheltuieli de gestiune (remunerația BEI pe 2008) și transferul de la buget a sumei de 91 960 000,00 EUR, stabilit în 2008 pentru bugetul pe 2009[3].

Articolul 3 din regulamentul modificat[4] prevede ca fondul să atingă o sumă țintă stabilită la 9% din totalul obligațiilor neachitate, rezultate din fiecare operațiune, la care se adaugă dobânda neplătită datorată.

Astfel, la 31 decembrie 2008, valoarea operațiunilor restante de împrumut și de garantare a împrumuturilor în favoarea țărilor terțe, majorată cu dobânzile acumulate, se ridica la 14 183 712 378,94 EUR, din care 136 800 205,24 EUR reprezentau dobânzi acumulate. Raportul dintre resursele fondului, de 1 182 717 412,60 EUR, și obligațiile de capital neachitate, în sensul regulamentului modificat, era de 8,34%. Întrucât această valoare este inferioară obiectivului de 9% din soldul total al operațiunilor de garantare (rotunjit la 1 276 530 000,00 EUR), trebuie efectuată o plată din bugetul general al Uniunii Europene către fond, astfel cum este prevăzut în articolul 2 al doilea paragraf din regulamentul modificat. Suma care trebuie inclusă, în 2009, în proiectul preliminar de buget pentru 2010 cu titlu de provizion este de 93 810 000,00 EUR.

Prezentare contabilă

Întrucât Comisia a hotărât ca prezentarea conturilor sale să se efectueze conform unor noi norme contabile bazate pe principiile IPSAS/IFRS, situațiile financiare preconsolidate ale fondului au fost, de asemenea, întocmite în conformitate cu respectivele principii, astfel cum este explicat în anexă.

Situația financiară preconsolidată a Fondului de garantare la 31 decembrie 2008

Suma totală a bilanțului preconsolidat se ridică la 1 091 447 384,92 EUR. Aceasta include valoarea totală a fondului, precum și arieratele acoperite de acesta, dobânzile acumulate aferente întârzierilor de plată și alte conturi de regularizare, pentru a obține o serie completă de situații financiare ale fondului la încheierea exercițiului, care urmează a fi incluse în bilanțul consolidat al UE.

Notele prezintă în detaliu principalele schimbări survenite în prezentarea conturilor, permițând astfel realizarea unei comparații cu cifrele din situația financiară a BEI, prezentată în anexă (punctul 3.2).

Bilanțul preconsolidat al Fondului de garantare

Bilanț: Activ (EUR) | 2008 | 2007 |

Active circulante |

Creanțe pe termen scurt | 983 923,27 |

Altele | 983 923,27 |

Investiții pe termen scurt | 886 949 667,40 | 903 713 224,50 |

Portofoliul activelor disponibile pentru vânzare – costuri | 857 292 051,50 | 893 521 021,50 |

Portofoliul activelor disponibile pentru vânzare – diferență actuarială | -633 286,00 | -5 928 251,48 |

Portofoliul activelor disponibile pentru vânzare – ajustare la valoarea justă | 11 509 579,98 | -3 895 732,16 |

Portofoliul activelor disponibile pentru vânzare - acumulări | 18 781 321,92 | 20 016 186,64 |

Portofoliul activelor disponibile pentru vânzare – provizioane pentru depreciere |

Numerar și echivalente de numerar | 204 497 717,52 | 249 260 720,52 |

Conturi curente | 1 209 530,44 | 1 232 834,25 |

Depozite pe termen scurt – valoare nominală | 182 557 991,00 | 246 600 000,00 |

Dobânzi acumulate la depozitele pe termen scurt | 872 562,49 | 1 427 886,27 |

Alte echivalente de numerar - costuri | 19 842 008,01 |

Dobânzi acumulate la alte echivalente de numerar | 15 625,58 |

Total active curente | 1 091 447 384,92 | 1 153 957 868,29 |

TOTAL | 1 091 447 384,92 | 1 153 957 868,29 |

Bilanț: Pasiv (EUR) | 2008 | 2007 |

A. CAPITALURI PROPRII |

Capital (Fondul de garantare) | 298 522 973,21 | 424 272 973,21 |

Plăți de la buget | 298 522 973,21 | 298 522 973,21 |

(excedent care trebuie vărsat la buget) | 125 750 000,00 |

Rezerve | 11 565 625,28 | -3 627 413,49 |

Prima aplicare – rezervă de valoare justă | 56 045,30 | 268 318,67 |

Variația valorii juste a activelor disponibile pentru vânzare | 11 509 579,98 | -3 895 732,16 |

Excedent/deficit acumulat | 732 583 019,02 | 679 821 791,09 |

Rezultate reportate | 732 583 019,02 | 679 821 791,09 |

Rezultatul economic al exercițiului | 48 085 795,09 | 52 761 227,92 |

Total capitaluri proprii | 1 090 757 412,60 | 1 153 228 578,73 |

B. PASIVE CURENTE |

Conturi creditoare | 689 972,32 | 729 289,56 |

Altele | 689 972,32 | 729 289,56 |

Total datorii curente | 689 972,32 | 729 289,56 |

TOTAL | 1 091 447 384,92 | 1 153 957 868,29 |

Notă la bilanț:

- Rubrica „Creanțe pe termen scurt/altele” se referă la valoarea resurselor utilizate ale fondului. Aceasta cuprinde capitalul, dobânda și penalizările datorate bugetului Uniunii Europene ca urmare a eliberării garanției fondului.

- Diferența dintre „Excedentul acumulat” la capitaluri proprii și situația financiară a fondului, prezentată la punctul 3.3 din anexă, se explică prin rambursările succesive către fond a resurselor utilizate și a penalizărilor.

- Rubrica „Conturi creditoare/altele” include în 2008 comisionul de administrare al BEI, onorariile de audit, onorariile de audit pentru închiderea conturilor înscrise în contul de regularizare și regularizarea cheltuielilor de recuperare datorate BEI în urma plății penalizărilor datorate fondului.

Contul de rezultate economice preconsolidat al Fondului de garantare

Fond de garantare - Cont consolidat de rezultate economice (EUR) | 2008 | 2007 |

Venituri din operațiuni financiare | 48 907 685,22 | 53 711 135,24 |

Venituri din dobânzi |

Venituri din dobânzi aferente numerarului și echivalentelor de numerar | 8 095 172,09 | 10 018 308,25 |

Venituri din dobânzi aferente activelor disponibile pentru vânzare | 39 622 151,89 | 40 792 525,60 |

Alte venituri din dobânzi |

Venituri din diferențe de curs valutar | 105 124,43 |

Venituri din vânzarea activelor disponibile pentru vânzare | 1 085 236,81 | 2 900 301,39 |

Venituri din provizioane pentru deprecierea activelor disponibile pentru vânzare |

Alte venituri financiare |

Cheltuieli cu operațiunile financiare | -821 890,13 | -949 907,32 |

Cheltuieli privind dobânzile |

Cheltuieli privind dobânzile aferente numerarului și echivalentelor de numerar |

Cheltuieli din diferențe de curs valutar | -115 874,33 |

Pierderi realizate din vânzarea activelor disponibile pentru vânzare |

Cheltuieli privind provizioanele pentru deprecierea activelor disponibile pentru vânzare |

Alte cheltuieli financiare | -821 890,13 | -834 032,99 |

din care: comisioane de administrare | -658 322,32 | -835 014,05 |

EXCEDENT DIN ACTIVITĂȚILE DE NE-EXPLOATARE | 48 085 795,09 | 52 761 227,92 |

EXCEDENT DIN ACTIVITĂȚI OBIȘNUITE |

Venituri extraordinare |

Cheltuieli extraordinare |

EXCEDENT DIN ELEMENTE EXTRAORDINARE |

REZULTATUL ECONOMIC AL EXERCIȚIULUI | 48 085 795,09 | 52 761 227,92 |

Notă la contul preconsolidat de rezultate economice al Fondului de garantare:

Rubrica „Alte cheltuieli financiare” include comisionul de gestionare al BEI, taxele de audit, regularizarea taxelor de audit aferente închiderii conturilor și regularizarea cheltuielilor de recuperare datorate BEI ca urmare a plății penalizărilor datorate fondului.

RESURSELE FONDULUI șI PLățILE DIN RESURSELE FONDULUI

Temeiul juridic pentru plățile din bugetul general la Fondul de garantare

În conformitate cu regulamentul modificat, provizionarea fondului de garantare se supune unei noi reguli. În acest context, unul dintre principalele avantaje ale acestui sistem este simplitatea lui și certitudinea pe care o oferă în ceea ce privește cerințele bugetare, în măsura în care toate tipurile de operațiuni vizate (împrumuturi BEI, AMF, Euratom) sunt cunoscute și se supun aceleași reguli pentru calculul sumei-țintă: 9% din soldul împrumuturilor și al împrumuturilor garantate.

În cadrul Acordul interinstituțional dintre Parlamentul European, Consiliu și Comisie privind disciplina bugetară și buna gestionare financiară[5] suma disponibilă pentru finanțarea fondului este asigurată printr-o linie bugetară inclusă la rubrica 4 (Relații externe).

Plăți efectuate în cursul exercițiului financiar din bugetul general și la bugetul general

Obiectivul principal al modificării din 2007 a regulamentului îl constituie îmbunătățirea eficienței utilizării mijloacelor bugetare prin provizionarea fondului pe baza sumelor constatate aferente operațiunilor restante de garantare a împrumuturilor.

Pe baza operațiunilor restante de garantare a împrumuturilor care la 31.12.2007 erau în valoare de 12 427 580 000,00 EUR, o sumă de 91 960 000,00 EUR, corespunzând provizionării pe 2007, a fost introdusă în linia bugetară 01040114 „Provizionarea Fondului de garantare” pentru 2008 în situația cheltuielilor din bugetul general al Uniunii Europene pe anul 2009. Această sumă a fost plătită într-o singură tranșă de la buget la Fondul de garantare, la 23.1.2009.

Dobânzi din investirea activelor lichide ale fondului

Activele lichide ale fondului sunt investite în conformitate cu principiile de gestionare prevăzute în anexa la acordul dintre Comunitate și BEI, semnat la 23/25 noiembrie 1994, modificat prin acordul suplimentar nr. 1 din 17/23 septembrie 1996, acordul suplimentar nr. 2 din 26 aprilie/8 mai 2002 și acordul suplimentar nr. 3 din 25 februarie 2008. 20% din fond trebuie să facă obiectul unor investiții pe termen scurt (până la un an). Aceste investiții includ titluri mobiliare cu rată variabilă, indiferent de data scadenței, și titluri mobiliare cu rată fixă, cu o durată restantă până la scadență de maxim un an, indiferent de scadența lor inițială. Acest lucru se datorează faptului că titlurile cu rată fixă sunt rambursabile la 100% din valoarea lor nominală la sfârșitul ciclului de viață, în timp ce titlurile cu rată variabilă pot fi vândute în orice moment la un preț apropiat de 100%, indiferent de scadența lor reziduală. Pentru a menține echilibrul între diferitele instrumente care asigură lichiditatea cerută, un minim de 100 000 000,00 EUR este păstrat în investiții monetare, în special în depozite bancare.

În 2008, randamentul total al portofoliului a fost de 6,42%.

Condițiile de piață au fost extrem de dure în 2008, pe măsură ce criza financiară s-a răspândit, a afectat toate băncile și a început să își facă simțite efectele în economia reală. Randamentul portofoliului a fost inferior valorii de referință stabilite (pentru mai multe detalii, a se vedea punctul 1.4.2 din anexă, „Rezultate”). La sfârșitul lui 2008, subperformanța se ridica la 77,56 puncte de bază. Subperformanța fondului s-a dovedit deosebit de importantă de la mijlocul lunii septembrie, după falimentul Lehman Brothers iar creșterea ecartului dintre randamente a avut un efect negativ asupra titlurilor care nu fac parte din coșul de acțiuni care stau la baza indicilor Eurozone Sovereign Iboxx. În special, obligațiunile emise de guvernele statelor est-europene, în care portofoliul fondului deține poziții au suferit căderi importante ale prețurilor în octombrie și noiembrie. Această subperformanță a fost mai puțin acută în decembrie 2008 datorită stabilizării piețelor.

Lista băncilor autorizate să accepte depozite este stabilită de comun acord de către Comisie și BEI. Lista inițială a făcut obiectul unor revizuiri periodice, în lumina ultimelor schimbări ale ratingului băncilor. Toate dețin un rating Moody’s de cel puțin P1 pentru investițiile pe termen scurt sau un rating echivalent Standard & Poor’s sau Fitch. Plasamentele făcute la aceste bănci sunt reglementate de norme destinate să asigure un randament competitiv și să evite concentrarea riscurilor.

În 2008, dobânzile pentru numerar și echivalentele de numerar, precum și pentru conturile curente ale fondului și titlurile de valoare se ridicau la 48 802 560,79 EUR, defalcate după cum urmează:

- Depozite și conturi curente : 8 043 015,28 EUR; este vorba despre situația la 31 decembrie 2008, luând în considerare și dobânzile aferente depozitelor bancare, adică 8 528 274,58 EUR și variațiile dobânzilor acumulate (539 698,20 EUR) în 2008. Valoarea conturilor curente se ridica la 54 438,90 EUR, inclusiv dobânzile înregistrate la conturile curente.

- Portofoliul de titluri mobiliare : 39 622 151,89 EUR; această sumă include 40 834 028,61 EUR din dobânzi aferente titlurilor și variațiile dobânzilor acumulate (1 234 864,72 EUR) la 31 decembrie 2008. Dobânzile aferente titlurilor de valoare sunt generate de fondurile plasate sub formă de titluri de valoare, în conformitate cu principiile de investiție enunțate în acordul prin care BEI este mandatată să gestioneze disponibilitățile fondului. Această sumă trebuie ajustată cu suma de 22 988,00 EUR din titlurile intrate în cursul anului ca diferență dintre prețul de intrare și valoarea de rambursare, repartizată pro rata temporis de-a lungul duratei reziduale de viață a titlurilor de valoare deținute (corespunzătoare etalării primei sau reducerii înregistrate în contul de profit și pierderi).

Dobânzile percepute sunt înregistrate în rezultatul exercițiului financiar.

Sume recuperate de la debitorii care nu și-au achitat datoriile

La 12 decembrie 2008 s-au recuperat de la Republica Argentina dobânzi de penalizare în valoare de 1 448 433,44 USD. La 31.12.2008 fondul nu avea de recuperat nicio sumă.

DATORIILE FONDULUI

Plăți în caz de nerespectare a obligațiilor de plată

În 2008, resursele fondului nu au fost utilizate pentru plăți în caz de nerespectare a obligațiilor de plată.

Remunerația BEI

Al doilea acord suplimentar la acord, semnat la 26 aprilie și 8 mai 2002, prevede ca remunerația băncii să fie stabilită prin aplicarea unor rate de comision anuale regresive la fiecare tranșă de active ale fondului. Această remunerație se calculează pe baza activelor medii ale fondului.

Remunerația băncii pentru anul 2008 a fost stabilită la 658 322,32 EUR și a fost înregistrată în contul de profit și pierderi, precum și în contul de regularizare (pasivul) bilanțului. Remunerația a fost plătită BEI în februarie 2009.

[1] SEC(2009)

[2] Această sumă de 689 972,32 EUR include 658 322,32 EUR cheltuieli de gestionare și 31 650,00 EUR cheltuieli cu auditul extern în anul 2008 (a se vedea punctul 3.6, datorii curente, din anexă).

[3] Suma de 91 960 000,00 EUR a fost plătită fondului la 23 ianuarie 2009 de la bugetul general al Uniunii Europene.

[4] Regulamentul modificat prevede ca operațiunile în favoarea țărilor candidate acoperite de fond să beneficieze în continuare, după data aderării, de garantarea comunitară. Începând de la data aderării, acestea nu mai sunt însă considerate acțiuni externe ale Comunităților, nemaifiind acoperite de fond, ci direct de bugetul general al Uniunii Europene.

[5] JO C 139, 14.6.2006, p. 1.